Referat fra

**Bestyrelsesmøde i NÆSHUSENE, Ejerforeningen Assens Strand**

Den 08. marts 2023 kl. 14.00

Næsvej 83, 5610 Assens

14. marts 2023

Deltagere fra bestyrelsen:

* Per Boe (PB, 55), formand
* Lone Tange (LT, 83)
* Anders Møller Jensen (AMJ, 95), referent

Endvidere deltog:

 - Sonnich Jensen (SJ, 93), suppleant

**1. Godkendelse af referat fra sidste møde**

a. Referat fra mødet 06.02.2023 blev godkendt.

**2. Forbedringer og vedligeholdelse**

a. Der er nu bestilt ny fugning omkring vinduerne mod vest. MWH (69) kontakter igen IdealCombi for rådgivning om monteringen.

b. Udluftningshætterne på tagene er meget tæret. De skal udskiftes og det kan Voldbro VVS gøre for 158.000 kr. inkl. moms. Det er desværre ikke muligt at gøre noget ved vindstøjen.

PB bestiller arbejdet.

c. Der har været vandskade i to huse som følge af utætheder i varmesystemet. Det er nok en god ide at installere en såkaldt ”vandsensor” i teknikrummet, så man kan blive advaret ved brud på systemet.

e. Bestyrelsen vil udsende et tilbud om fliserensning på terrasserne til den enkelte husejer. Emnet dagsordensættes på generalforsamlingen til en orienterende drøftelse.

f. Det gamle fodhegn ved vores p-plads ud mod havnen mellem båderampen og Søsportscentret og forbi flagstangen er nu væk. Kommunen har lagt en række store sten (som stien mod Lillebælt) samme sted for at markere skellet. Kommunen har anlagt et lavt dige i græsrabatten mod havnen. Foreningen vil opsætte skilte med henstilling om orden.

PB undersøger hvem der ejer den båd på trailer, som har stået på pladsen i lang tid.

g. Der har over årene været en del problemer med overgang eller andre defekter ved de strømudtag, der sidder ved de vestvendte terrasser. Det er ikke alle der bruger dem, derfor er det bestyrelsens holdning at det fremover er husejerens eget ansvar om man vil opretholde stikkontakten.

h. Det er en udfordring at holde badebroen i orden hen over en vinter med storm og højvande. På længere sigt må foreningen tage stilling til dens fortsatte opretholdelse. Lige nu er der et problem med den ene badestige, som har revet sig løs. AMJ finder nogen til at lave det.

**3. Øvrige driftsspørgsmål**

a. Højvandssikringen ligger underdrejet efter at Assens Kommune har fået afslag på støtte fra RealDania til deres klit-projekt (”Byen & Bæltet”).

Næshusene lægger vægt på at værne husene mod ekstremt højvande og værne husene udsigt. Vi anbefalede kommune at koncentrere indsatsen om at få sikret byen og næsset mod højvande frem for anlæg af nye badestrande mv. Bestyrelsen har kontakt til murermester Palle Johansen, som ejer rest. Mågen og med campingpladsen om at presse på kommunen for at få lavet et dige langs næssets vest-side, som det Næshusene har foreslået.

**4. Økonomi**

a. Der foreligger en årsrapport for 2022 fra LEA, der viser et driftsresultat på 226.000 kr. i år. Ejerforeningens revisor Søren Bech har ikke haft bemærkninger til udkastet. AMJ tager kontakt til LEA og forelægger regnskabet på generalforsamlingen.

Der udarbejdes budget for 2023 og 2024 (AMJ).

**5. Kommende møder**

a. Næste Næsmøde bliver den 27. marts 2023 kl.19 hos Assens Marina.

b. Næshusenes ordinære **generalforsamling er lørdag den 1. april 2023 kl. 11 på Marcussens Hotel.**

**6. Eventuelt**

a.Intet